Condac 1: 

Pe Mărturisitorii cei aleşi ai lui Hristos, podoaba Bisericii 
noastre, pe cei ce în temniţă chinuri şi batjocuri au răbdat, 
ostaşii cei adevăraţi ai Domnului care cu puterea Crucii pe 
slujitorii satanei au ruşinat şi în ceruri se roagă pentru noi, cu 
dorire să-i lăudăm zicând: Bucuraţi-vă, Sfinţilor Mărturisitori, 
care în temniţă Golgota neamului aţi suit! 


Icos 1: 

De la icoană şi de la altar aţi pornit să apăraţi dreapta-credinţă şi 
neamul românesc de urgia ateistă, şi nici prigoana, nici temniţa 
nu v-au îngrozit, ci cu tărie aţi stat împotriva uneltirilor satanei, 
pentru care bucurându-ne vă lăudăm zicând: 

Bucuraţi-vă, suflete de crin 

Bucuraţi-vă, că nu v-a întinat nici un chin 

Bucuraţi-vă, că robia neamului aţi voit a înfrânge 

Bucuraţi-vă, că pământul ţării l-aţi temeluit cu sânge 
Bucuraţi-vă, că vrăjmaşii lui Hristos v-au prigonit 

Bucuraţi-vă, că Domnul lisus v-a sfinţit 

Bucuraţi-vă, că zdrobiţi fiind, iarăşi v-aţi ridicat 

Bucuraţi-vă, că gândul la sfinţi putere v-a dat 

Bucuraţi-vă, că viaţa v-a fost rugă şi plâns 

Bucuraţi-vă, că ardere de tot v-aţi adus 

Bucuraţi-vă, că darul Arhanghelului v-a umbrit 

Bucuraţi-vă, căci cu puterea cinstitei Cruci aţi biruit 
Bucuraţi-vă, Sfinţilor Mărturisitori, care în temniţă Golgota 
neamului aţi suit! 


Condacul al 2-lea: 

Cu mânie Fiara hulitoare s-a pornit împotriva Bisericii lui Hristos 
şi lumea întreagă s-a îngrozit de cumplitele ei nelegiuiri; dar voi, 
Sfinţilor, v-aţi împotrivit cu înţelepciune, cu bună cuviinţă şi cu 
bărbăţie celor rău-credincioşi, cântând lui Dumnezeu: Aliluia! 


Icosul al 2-lea: 

Se clătina aşezarea creştină a lumii şi puterile întunericului 
spumegau, iar ostaşii lui Hristos, nesuferind profanările celor 
fără de Dumnezeu, au pornit grabnic spre Spania însângerată 
unde au primit cu bucurie moarte de martiri, apărând sfintele 
moaşte şi sfintele icoane, ca nişte adevăraţi Mucenici 


Mărturisitori din veacurile iconoclaste; pentru care cu mulţumire 
grăim: 

Bucuraţi-vă, apărători ai neamului românesc 

Bucuraţi-vă, fii vrednici ai pământului strămoşesc 
Bucuraţi-vă, că Ion Moţa şi Vasile Marin pildă vie v-au dat 
Bucuraţi-vă, că la moarte fericiţi au plecat 

Bucuraţi-vă, că la mormântul lor legământ sfânt aţi rostit 
Bucuraţi-vă, că-n sărăcie a vieţui aţi făgăduit 

Bucuraţi-vă, că de bucuriile pământeşti v-aţi lepădat 
Bucuraţi-vă, că ţara s-o slujiţi v-aţi legat 

Bucuraţi-vă, că munţi de suferinţă aţi străbătut 
Bucuraţi-vă, că tinereţe cei mai mulţi n-aţi avut 
Bucuraţi-vă, că neamul prin voi s-a împlinit 

Bucuraţi-vă, că durerea voastră însutit a rodit 

Bucuraţi-vă, Sfinţilor Mărturisitori, care în temniţă Golgota 
neamului aţi suit! 


Condacul al 3-lea: 

Voit-au vrăjmaşii Crucii şi vânzătorii de ţară să rupă sufletul 
românesc de Hristos, dar s-a ridicat viteaz apărător cu suflet de 
Arhanghel, care viaţa pentru legea strămoşească şi-a pus zicând: 
„Cel ce luptă, chiar singur, pentru Dumnezeu şi neamul său, nu 
va fi învins niciodată”; iar acum, biruitor, cu îngerii în ceruri, 
acestuia neîncetat îi cântă: Aliluia! 


Icosul al 3-lea: 

Tiranul cel ucigaş şi nelegiuita evreică nerăbdând a vedea 
sufletele voastre curate arzând de dragoste pentru credinţă şi 
neam, diavolească poruncă au dat să fiţi noaptea duşi în pădure 
şi sugrumaţi, apoi ciuruiţi de gloanţe, aruncaţi într-o groapă, arşi 
cu vitriol şi acoperiţi cu lespezi grele de piatră, dar nici 
mormântul, nici moartea nu v-au ţinut, ci la Viaţa cea adevărată 
v-aţi mutat, pentru care auziţi de la noi unele ca acestea: 
Bucuraţi-vă, lacrimi pe obrazul ţării vărsate 

Bucuraţi-vă, suflete greu încercate 

Bucuraţi-vă, că aţi ştiut că la moarte plecaţi 

Bucuraţi-vă, că senini v-aţi despărţit de ceilalţi 

Bucuraţi-vă, că deşi v-au ucis, mai vii sunteţi azi 

Bucuraţi-vă, că iubirea voastră o cântă cetina de brazi 
Bucuraţi-vă, că au vrut să v-ascundă, dar mai mult străluciți 


Bucuraţi-vă, că în Cer cu Hristos împreună prăznuiţi 
Bucuraţi-vă, că în vecii vecilor sunteţi pomeniţi 
Bucuraţi-vă, că dragostea voastră pe români îi face uniţi 
Bucuraţi-vă, că împreună cu toţi mucenicii români învierea 
neamului aţi voit 

Bucuraţi-vă, Sfinţilor Mărturisitori, care în temniţă Golgota 
neamului aţi suit! 


Condacul al 4-lea: 

Spăimântatu-s-au slugile satanei de dârzenia şi credinţa voastră, 
Sfinţilor, şi socotind să vă piardă, cu mânie s-au pornit asupra 
voastră în temniţele de la Râmnicu Sărat, Miercurea Ciuc, 
Braşov şi Vaslui, şi în înfricoşătoarea „noapte a răzbunării” cu 
moarte de martiri v-aţi încununat, cântând lui Dumnezeu: Aliluia! 


Icosul al 4-lea: 

Uneltirile celor fără de lege nicicum nu v-au îngrozit, vitejilor 
Mărturisitori, ci înțelegând că veţi fi ucişi, în curtea lagărului toţi 
aţi îngenuncheat şi în tăcerea nopţii rugăciunea „Tatăl Nostru” 
cu umilinţă aţi rostit, apoi gloanţele au pornit potop asupra 
voastră, în vreme ce un preot întemnițat săvârşea în taină cea 
din urmă slujbă pentru voi şi pentru cei ce aveau să mai moară, 
pentru care noi vă lăudăm zicând: 

Bucuraţi-vă, că la moarte cu Hristos aţi plecat 

Bucuraţi-vă, că neamului creştin jertfă curată v-aţi dat 
Bucuraţi-vă, că s-au minunat călăii de a voastră purtare 
Bucuraţi-vă, că s-au cucerit de credinţa voastră cea tare 
Bucuraţi-vă, că deşi ucişi nemilos, ca nişte miei jertfă v-aţi adus 
Bucuraţi-vă, că în ceruri pururea cântaţi Domnului lisus 
Bucuraţi-vă, că trupurile voastre sfinte săvârşesc acum minuni 
Bucuraţi-vă, că suferinţele voastre pentru neam v-au câştigat 
cununi 

Bucuraţi-vă, cei ce prin puterea Domnului n-aţi fost umiliţi 
Bucuraţi-vă, că mai puternici aţi devenit, ca fii ai Lui iubiţi 
Bucuraţi-vă, că aţi purtat durerea unui neam răstignit 
Bucuraţi-vă, că sufletele voastre dragostea de Domnul le-a sfinţit 
Bucuraţi-vă, Sfinţilor Mărturisitori, care în temniţă Golgota 
neamului aţi suit! 


Condacul al 5-lea: 

Satana însuşi s-a pogorât ca să vă piardă, Sfinţilor Mărturisitori, 
în grozava temniţă de la Piteşti, iar călăul cel îndrăcit tocmit să 
vă zdrobească sufletele striga blasfemii; însă voi, Sfinţilor, având 
nădejde de izbăvire la Dumnezeu, Acestuia cu lacrimi li cântaţi: 
Aliluia! 


Icosul al 5-lea: 

Îngerii cei sfinţi şi-au ascuns faţa neputând suferi nebunia 
urâtorilor de Dumnezeu, că în Vinerea Patimilor un tânăr a fost 
răstignit pe perete, iar zidurile temniţei se cutremurau de cei 
ucişi; dar în adâncul iadului Dumnezeu putere şi tărie v-a dat, 
pentru care vă lăudăm zicând: 

Bucuraţi-vă, martiri care mult aţi pătimit 

Bucuraţi-vă, că mulţi fără de voie v-au lovit 

Bucuraţi-vă, că totuşi pentru ei v-aţi rugat, i-aţi iertat şi chiar i- 
aţi iubit 

Bucuraţi-vă, căci cugetele din credinţă nu vi s-au clintit 
Bucuraţi-vă, căci credinţa voastră mai mult a strălucit 
Bucuraţi-vă, că-ngenuncheaţi doar Domnului aţi fost 
Bucuraţi-vă, căci Cuvântul Dumnezeiesc v-a împlinit nou rost 
Bucuraţi-vă, că Apa cea Vie nimeni nu v-a despărţit 
Bucuraţi-vă, căci cu fericirea cea veşnică v-aţi încununat 
Bucuraţi-vă, că pe Marii Mucenici i-aţi întrecut 

Bucuraţi-vă, că țarina Bisericii ca mari podoabe v-aţi aşternut 
Bucuraţi-vă, Sfinţilor Mărturisitori, care în temniţă Golgota 
neamului aţi suit! 


Condacul al 6-lea: 

Torţionarii voştri cei de alt neam au socotit ca în temniţa 
Aiudului să piardă până şi pomenirea voastră, Sfinţilor, şi mult- 
chinuitele voastre trupuri în râpa de la „Dealul Robilor” au 
aruncat, nepricepând că nici un obroc nu poate ascunde lumina 
celor ce slăvesc neîncetat pe Dumnezeu, cântându-l: Aliluia! 


Icosul al 6-lea: 

Sălaş de rugăciune temniţa Aiudului v-a fost, că acolo neîncetat 
în post şi priveghere aţi petrecut, trezvia minţii şi smerenia 
inimii aţi dobândit şi Dumnezeieştile Scripturi aţi învăţat, iar 
noaptea îngenunchind cu lacrimi vă rugaţi pentru morţii voştri şi 


pentru cei ce vă prigoneau, pentru care noi vă lăudăm zicând: 
Bucuraţi-vă, Sfinţi purtători de cunună 

Bucuraţi-vă, că aţi ales nevoinţa cea bună 

Bucuraţi-vă, că luptă îndoită aţi dus 

Bucuraţi-vă, că patimile din voi le-aţi supus 

Bucuraţi-vă, că şi pe călăi cu înţelepciune i-aţi înfruntat 
Bucuraţi-vă, că şi pe aceia ce vă urau i-aţi câştigat 
Bucuraţi-vă, căci crezul nu vi l-aţi umilit 

Bucuraţi-vă, că inimile voastre mai mult s-au oţelit 
Bucuraţi-vă, că în focul sfinţeniei v-aţi înălţat 

Bucuraţi-vă, că iubirea dintre voi v-a binecuvântat 
Bucuraţi-vă, că toate aducând mulţumire lui Dumnezeu pentru 
noi le-aţi suferit 

Bucuraţi-vă, că pentru jertfelnicia voastră sfântă puterea lui Iisus 
v-a întărit 

Bucuraţi-vă, Sfinţilor Mărturisitori, care în temniţă Golgota 
neamului aţi suit! 


Condacul al 7-lea: 

Îndrăciţii călăi cu ură vă porneau unii împotriva altora, să grăiţi 
de rău sau să vă loviți între voi, însă cu adevărat mai sfinţi decât 
marii mărturisitori v-aţi arătat, că aţi preferat mai bine să muriţi 
voi înşivă decât să păcătuiţi cu cuvântul împotriva fraţilor voştri, 
şi aţi răbdat mai degrabă să fiţi voi înşivă schingiuiţi decât să 
răniţi pe aproapele vostru; iar pentru minunata voastră dragoste 
evanghelică prăznuim azi strigând: Aliluia! 


Icosul al 7-lea: 

Mintea omenească nu poate pricepe cruzimea chinurilor pe care 
le-aţi răbdat, Sfinţilor, foamea, frigul, bătăile, umilinţele, dar mai 
ales chinurile sufleteşti şi duhovniceşti la care aţi fost supuşi ca 
nimeni alţii în toată istoria Bisericii lui Hristos, pentru care vă 
lăudăm zicând: 

Bucuraţi-vă, suflete sfinte în trupuri zdrobite 

Bucuraţi-vă, cugete în focul cel dumnezeiesc lămurite 
Bucuraţi-vă, că satana a cerut să vă cearnă şi nu v-a înfrânt 
Bucuraţi-vă, că Domnul Dumnezeu v-a arătat vitejii Săi ucenici 
pe pământ 

Bucuraţi-vă, că ceata voastră mucenicească milioane de ani de 
temniţă a răbdat 


Bucuraţi-vă, că pentru frumuseţea sufletelor voastre, Hristos 
putere cerească v-a dat 

Bucuraţi-vă, că mult aţi pătimit pentru mărturisirea fiecărui 
cuvânt al lui Hristos 

Bucuraţi-vă, că aţi arătat că prin răbdarea suferinţei se aduce lui 
Dumnezeu mărturisire şi prinos 

Bucuraţi-vă, că v-au nins flori de nea pe mormânt 
Bucuraţi-vă, că îngerii v-au plâns nevăzut 

Bucuraţi-vă, că munţi de durere-aţi suit 

Bucuraţi-vă, că Domnul la El v-a primit 

Bucuraţi-vă, Sfinţilor Mărturisitori, care în temniţă Golgota 
neamului aţi suit! 


Condacul al 8-lea: 

Cine va cânta cântarea Domnului în truda robiei voastre, Sfinţilor 
Mărturisitori, că nu pietre şi cărămizi v-aţi trudit a frământa, ci 
cu braţe istovite munţi de pământ din loc aţi mutat, şi Dunării i- 
aţi croit albie de lacrimi şi sânge, însă astăzi la Poarta Albă şi la 
Periprava glasul suferinţei voastre neîncetat se-nalţă în Liturghie 
cântând: Aliluia! 


Icosul al 8-lea: 

Glas au dat apele şi adâncurile cumplitului Canal s-au 
cutremurat, că nu sunt graiuri care să nu se audă şi dureri care 
să nu rodească; iar noi, Sfinţilor, glasul pătimirii voastre din 
străfunduri auzindu-l, grăim către voi unele ca acestea: 
Bucuraţi-vă, suflete tari ca munţii bătrâni 

Bucuraţi-vă, pomi viscoliţi de furtuni 

Bucuraţi-vă, că-n arşiţă şi ger aţi trudit 

Bucuraţi-vă, că pământul cu sânge-aţi sfinţit 

Bucuraţi-vă, că goi şi flămânzi aţi răbdat 

Bucuraţi-vă, căci cu lacrimi în stâncă aţi săpat 

Bucuraţi-vă, că-n sudori drum prin piatră aţi croit 
Bucuraţi-vă, că drept plată lovituri aţi primit 

Bucuraţi-vă, că sub valuri aţi fost risipiţi 

Bucuraţi-vă, că sub mal şi nisip odihniţi 

Bucuraţi-vă, că trupul istovit v-au zdrobit 

Bucuraţi-vă, că sufletul mai vârtos a rodit 

Bucuraţi-vă, Sfinţilor Mărturisitori, care în temniţă Golgota 
neamului aţi suit! 


Condacul al 9-lea: 

Lumină a răsărit în temniţa suferinzilor de la Târgu Ocna, căci ca 
un soare a strălucit într-însa, senin la suflet şi chip, sfântul 
temniţelor românesti, mângâierea suferinzilor şi lauda 
nevoitorilor, cel ce în trezvie şi rugăciunea inimii petrecând, 
darul Duhului Sfânt a agonisit, şi sfârşitul mai dinainte 
cunoscându-şi, cu bucurie s-a mutat la Domnul, cântând: Aliluia! 


Icosul al 9-lea: 

„Iubiti pe cei ce vă prigonesc” a poruncit Hristos, iar voi, 
Sfinţilor, cuvântul Lui întocmai l-aţi împlinit, că la Târgu Ocna în 
noaptea Naşterii Domnului un preot muribund a cerut să fie dus 
la cel care cumplit îl chinuise, şi mângâindu-l cu blândeţe i-a 
spus: „Te iert din toată inima şi cred că Hristos, Care-i mai bun 
decât noi, te va ierta şi El”. Iar acela, căindu-se, cu lacrimi s-a 
mărturisit, şi în aceeaşi noapte amândoi la Domnul cu pace au 
plecat, iar noi minunându-ne de puterea dragostei vă lăudăm 
zicând: 

Bucuraţi-vă, următori şi împlinitori ai poruncilor dumnezeieşti 
Bucuraţi-vă, înţelepţi dispreţuitori ai slavei pământeşti şi 
râvnitori ai măririi cereşti 

Bucuraţi-vă, că Rugăciunea lui lisus neîncetat cu bucurie aţi 
ostenit 

Bucuraţi-vă, că darul Duhului Sfânt în toate încercările şi 
rugăciunile v-a umbrit 

Bucuraţi-vă, că Evanghelia v-a fost singur şi neclintit dreptar 
Bucuraţi-vă, că pentru sârguinţa voastră ortodoxă aţi aflat 
luminare şi har 

Bucuraţi-vă, că Valeriu ca un soare între voi a strălucit 
Bucuraţi-vă, că „sfântul închisorilor” l-aţi numit 

Bucuraţi-vă, că prin pilda sa mulţi cuvioşi rugători a odrăslit 
Bucuraţi-vă, că sufletul i-a fost alb ca un crin 

Bucuraţi-vă, că la mormânt neştiut îngerii i-au doinit cu suspin 
Bucuraţi-vă, că cerul în giulgi de nea l-a învelit 

Bucuraţi-vă, Sfinţilor Mărturisitori, care în temniţă Golgota 
neamului românesc aţi suit! 


Condacul al 10-lea: 
Prigonitorii voştri vă chinuiau atunci trupurile şi sufletele, iar 
astăzi urmaşii lor vă chinuie, căci vă schimonosesc chipurile ca 


să mute privirea credincioşilor de la sfinţenia voastră la 
neputinţele omeneşti pe care le-aţi şi biruit; dar voi nicidecum nu 
vă descoperiţi celor ce mint despre voi, pentru că nu vă pot 
înţelege, ci vă dăruiţi celor ce cu smerenie vă cinstesc, cântând 
lui Dumnezeu: Aliluia! 


Icosul al 10-lea: 

Bucuria Învierii a strălucit în întunecata mină de la Baia Sprie, 
când în măruntaiele pământului preoţii întemnițați cu cutremur 
au strigat: „Veniţi de luaţi lumină!”; sfredelele în chip de clopot 
au început a răsuna, lămpaşele s-au aprins, iar osândiţii 
îngenuncheaţi cu lacrimi au cântat „Hristos a înviat!”, de care 
lucruri minunându-ne vă lăudăm strigând: 

Bucuraţi-vă, cei ce de vii aţi fost îngropaţi dar sufletele în al 
treilea cer le înălţaţi A 
Bucuraţi-vă, că de Hristos n-aţi voit să vă lepădaţi, ci cu tărie Il 
mărturiseaţi 

Bucuraţi-vă, că în batjocură în Vinerea Mare v-au dat carne şi n- 
aţi primit 

Bucuraţi-vă, că blasfemiile celor necredincioşi puterea credinţei 
voastre nu v-au clintit 

Bucuraţi-vă, că Învierea în adâncuri în fiecare rugăciune o aţi 
prăznuit 

Bucuraţi-vă, că prin aspră postire, dăruire, spovedanie şi 
rugăciuni v-aţi curăţit 

Bucuraţi-vă, că aghiasma, anafura şi Sfintele Taine a le primi 
mult v-aţi nevoit 

Bucuraţi-vă, că între voi dragostea cea mai curată s-a desăvârşit 
Bucuraţi-vă, că frăţia voastră de Împărăţia Cerurilor s-a 
învrednicit 

Bucuraţi-vă, că Biserica Ortodoxă Română vă are pe voi 
nepreţuită cunună 

Bucuraţi-vă, că Biserica din toată lumea vă cinsteşte pe voi 
împreună 

Bucuraţi-vă, că nu slava voastră proprie, ci slava Bisericii aţi voit 
Bucuraţi-vă, Sfinţilor Mărturisitori, care în temniţă Golgota 
neamului românesc aţi suit! 


Condacul al 11-lea: 
Cumplita prigoană pornită asupra ţării drept-credincioase n-a 


cruțat nici pe copii, nici firea femeiască, şi întocmai muceniţelor 
de demult, mulţime de românce cu îndrăzneală au mărturisit 
dragostea lor pentru Hristos şi neam, cântând lui Dumnezeu: 
Aliluia! 


Icosul al 11-lea: 

Îngrozitu-s-au credincioşii văzând adus spre ardere un trup de 
femeie schingiuit, iar călăii cei cu inima de piatră, nicicum luând 
seamă că acela mai avea viaţă într-însul, cu grăbire l-au aruncat 
în cuptor şi vaiete surde din flăcări au răsunat, iar noi 
cutremurându-ne de unele ca acestea cu frică grăim: 
Bucuraţi-vă, trupuri firave cu suflet călit 

Bucuraţi-vă, că pe Hristos cu îndrăzneală aţi mărturisit 
Bucuraţi-vă, că muceniţelor din vechime v-aţi asemănat 
Bucuraţi-vă, că multe feluri de chinuri ani îndelungi aţi răbdat 
Bucuraţi-vă, că pentru suferinţele voastre cu veselia Harului 
Hristos v-a dăruit 

Bucuraţi-vă, că prea-înţelepte povăţuitoare una alteia şi nouă 
tuturor v-aţi arătat 

Bucuraţi-vă, că pline de smerenie şi de dârzenie totdeodată, 
Sfintelor din veac aţi urmat 

Bucuraţi-vă, că prin jertfa voastră aţi născut duhovniceşte 
neamul întreg 

Bucuraţi-vă, că dragostea voastră minunată şi rugăciunile 
voastre paşii noştri îi petrec 

Bucuraţi-vă, că ne sunteţi ocrotitoare şi grabnice ajutătoare 
Bucuraţi-vă, cu Maica Domnului sfântă ceată de fecioare 
Bucuraţi-vă, că Viaţa cea veşnică mai presus decât viaţa cea 
trecătoare aţi iubit 

Bucuraţi-vă, Sfinţilor Mărturisitori, care în temniţă Golgota 
neamului românesc aţi suit! 


Condacul al 12-lea: 

Harul cel dumnezeiesc v-a umbrit în chip minunat, Sfinţilor, şi-n 
temniţele de la Piteşti, Aiud, Gherla, Sighet, Baia Sprie, Târgu 
Ocna şi Canal pătimiri de multe feluri aţi răbdat, iar voi ştiind că 
toate pentru iertarea şi mântuirea neamului creştin românesc 
erau îngăduite de Hristos şi rânduite vouă să le biruiţi, Lui v-aţi 
încredinţat pururea cântându-l: Aliluia! 


Icosul al 12-lea: 

De nimic aţi socotit viaţa aceasta pământească şi sufletul v-aţi 
pus pentru dreapta-credinţă şi strămoşi, iar acum la limanul cel 
fără de durere şi întristare vă veseliţi, cu toţi drepţii lăudând pe 
Dumnezeu şi auzind de la noi unele ca acestea: 

Bucuraţi-vă, aripi în zbor înălțate 

Bucuraţi-vă, chipuri de har luminate 

Bucuraţi-vă, suflete de neînfrânt 

Bucuraţi-vă, că lumea pe nedrept v-a urât 

Bucuraţi-vă, raze în beznă aprinse 

Bucuraţi-vă, braţe la ceruri întinse 

Bucuraţi-vă, sfinţi cu veşnice nume 

Bucuraţi-vă, tâmple cu albe cunune 

Bucuraţi-vă, râuri cu ape curate 

Bucuraţi-vă, ramuri de rod încărcate 

Bucuraţi-vă, soli care bine-aţi vestit 

Bucuraţi-vă, stânci cu tării de granit 

Bucuraţi-vă, Sfinţilor Mărturisitori, care în temniţă Golgota 
neamului aţi suit! 


Condacul al 13-lea: 

O, Sfinţilor Mărturisitori, cei ce în temniţă chinuri de multe feluri 
aţi răbdat şi pentru Învierea neamului creştin-românesc moarte 
mucenicească cu vitejie aţi primit, îndrăznire având către Hristos 
Dumnezeu, faceţi rugăciune să ne izbăvim de toată înşelăciunea 
diavolească şi credinţa ortodoxă cu bună cuviinţă să mărturisim, 
ca mântuindu-ne, pururea să cântăm lui Dumnezeu: Aliluia! 


